หุ้นสหรัฐปิดในกรอบแคบ
ดัชนีหุ้นดาวโจนส์ ปิดที่ 11,989.30 จุด เพิ่มขึ้น 3.86 จุด ด้านแนสแดค ปิดที่ 2,755.28 จุด เพิ่มขึ้น 15.78 จุด
28 ม.ค. 2554

ดัชนีหุ้นดาวโจนส์ ปิดที่ 11,989.30 จุด เพิ่มขึ้น 3.86 จุด ด้านแนสแดค ปิดที่ 2,755.28 จุด เพิ่มขึ้น 15.78 จุด
ตลาดหุ้นสหรัฐฯเมื่อวันพฤหัสบดี ปิดบวกในกรอบแคบๆเท่านั้น หลังผลประกอบการอันสวยงามของบริษัทต่างๆและตัวเลขที่สดใสของภาคอสังหาริมทรัพย์ ถูกฉุดรั้งไว้โดยข้อมูลลบจากภาคการผลิตและภาคแรงงาน
ดัชนีหุ้นดาวโจนส์ เพิ่มขึ้น 3.86 จุด (0.03 เปอร์เซ็นต์) ปิดที่ 11,989.30 จุด แนสแดค เพิ่มขึ้น 15.78 จุด (0.58 เปอร์เซ็นต์) ปิดที่ 2,755.28 จุด เอสแอนด์พี เพิ่มขึ้น 2.90 จุด (0.22 เปอร์เซ็นต์) ปิดที่ 1,299.53 จุด
ขณะที่ราคาน้ำมันทรุดลงต่ำสุดในรอบเกือบ 2 เดือน แตะ 85 ดอลลาร์เมื่อวันพฤหัสบดี(27) หลังสต๊อกพลังงานสหรัฐฯอยู่ในระดับสูงและญี่ปุ่นถูกลดเครดิตเรตติ้ง
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมีนาคม ลดลง 1.69 ดอลลาร์ ปิดที่ 85.64 ดอลลาร์ต่อบาร์เรล หลังจากช่วงหนึ่งดิ่งลงแตะ 85.51 ดอลลาร์ ต่ำสุดนับตั้งแต่วันที่ 1 ธันวาคม ส่วนเบรนต์ทะเลเหนือลอนดอน งวดส่งมอบเดือนเดียวกัน ลดลง 52 เซนต์ ปิดที่ 97.39 ดอลลาร์ต่อบาร์เรล